|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Územie prírodnej rezervácie (PR) Homoľa tvorí krasový ostrov Švermovského hrdla s výrazným spádom, pod ktorým podzemný tok vytvaroval rozsiahly jaskynný systém s bohatou sintrovou výzdobou. Jaskynný systém je tvorený vodným tokom s podzemným vodopádom a je pravidelným zimoviskom 10 druhov netopierov, z ktorých 4 sú zaradené medzi druhy európskeho významu. Vyhlásenie PR Homoľa bude mať dlhodobý pozitívny vplyv na prírodné hodnoty, ktoré sú predmetom ochrany.  Predmetom ochrany je predovšetkým 1 prioritný biotop európskeho významu: Kr 6 Xerotermné kroviny (\* 40A0), 4 biotopy európskeho významu: Ls 5.1 Bukové a jedľovo-bukové kvetnaté lesy (9130), Ls 5.4 Vápnomilné bukové lesy (9150), Sk 1 Karbonátové skalné steny a svahy so štrbinovou vegetáciou (8210), Sk 8 Nesprístupnené jaskynné útvary (8310).  Predmetom ochrany sú tiež biotop druhu rastliny európskeho významu: kyjanôčka zelená *(Buxbaumia viridis* (Moug.)Moug. &Nestl. (o));biotop druhu rastliny národného význam: smrečinovec plazivý *(Goodyera repe* (L.) R. Br.*);* biotopy 5 druhov živočíchov európskeho významu: kunka žltobruchá *(Bombina variegata)*, podkovár malý/podkovár krpatý *(Rhinolophus hipposideros)*, uchaňa čierna/netopier čierny (*Barbastella barbastellus*), netopier veľký/netopier obyčajný *(Myotis myotis)*, netopier brvitý *(Myotis emarginatus)*.  Na stav chráneného územia a predmety jeho ochrany môžu mať priamy vplyv aktivity človeka, hlavne intenzívne lesné obhospodarovanie. Faktormi ohrozenia sú najmä zmena svetelných a mikroklimatických pomerov ťažbou a presvetlením porastov, tvorba veľkoplošných obnovných prvkov, zmena drevinového zloženia, úbytok mŕtveho dreva a používanie insekticídov, ktoré znižujú ponuku potravy pre netopiere. Dôležité je zabezpečiť ponechávanie mŕtveho dreva v porastoch, celoročnú ochranu dutinových stromov a to aj počas obnovy rubných porastov.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym vplyvom, trvalý | | *veľkosť vplyvu* | veľký | | *rozsah vplyvu* | územie PR, resp. okolie | | *celkové hodnotenie environmentálnej významnosti vplyvu* | veľmi významný, priaznivý |   Vyhlásenie PR Homoľa významne prispeje k  zachovaniu, resp. obnoveniu priaznivého stavu vyššie uvedených biotopov európskeho významu a  druhov rastlín a živočíchov európskeho a národného významu, ktoré tvoria predmet ochrany navrhovanej PR. Výsledným prínosom bude zachovanie alebo zlepšenie stavu aj ďalších biotopov a druhov živých organizmov v danom území a jeho okolí a zachovanie biologickej diverzity.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | územie PR, resp. okolie | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale časť PR Homoľa je tvorená podzemným tokom a ním vytvarovaným jaskynným systémom. Aj keď predmety ochrany nie sú priamo naviazané na vodné prostredie, vyhlásením PR Homoľa bude zabezpečená aj právna ochrana časti podzemného vodného toku, čo môže prispieť k zlepšeniu jeho stavu.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | územie PR, resp. okolie | | *celkové hodnotenie environmentálnej významnosti vplyvu* | málo významný, priaznivý |   Podložie PR Homoľa buduje vápencový horninový súbor, prislúchajúci muránskemu príkrovu, ktorý je súčasťou silickej geologickej jednotky. Z juhovýchodu sa vápence stýkajú pozdĺž muránskej tektonickej línie s hercýnskymi granitoidnými horninami kohútskeho masívu. Mikrofaunou stanovený strednotriasový vek zastupujú organodetritické steinalmské vápence s lokálnymi polohami dolomitov a hľuznaté schreyeralmské vápence vo vyšších častiach masívu Homoľa. Poruchové zóny a litológia predisponovali vývoj krasových procesov najmä v steinalmských vápencoch, kde smerná dĺžka jaskynného systému dosahuje vyše 1 km.  Vyhlásením PR Homoľa bude okrem iného zabezpečená právna ochrana hornín tvoriacich biotopy európskeho významu, ktoré sú predmetmi ochrany - 8210 Karbonátové skalné steny a svahy so štrbinovou vegetáciou a 8310 Neprístupné jaskynné útvary. Ochrana ostatných biotopov tvoriacich predmety ochrany pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym vplyvom, trvalý | | *veľkosť vplyvu* | malý | | *rozsah vplyvu* | územie PR, resp. okolie | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany PR Homoľa, ktoré pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Navrhovaná PR zaberá celé územie európskeho významu SKUEV0204 Homoľa.  Na celej výmere navrhovanej PR Homoľa sa zvýši stupeň ochrany z aktuálne platného 2. stupňa ochrany podľa § 13 zákona č. 543/2002 Z. z. v znení neskorších predpisov na 4. stupeň ochrany podľa § 15 uvedeného zákona z dôvodu zabezpečenia ochrany predmetu ochrany.   |  |  | | --- | --- | | *typ vplyvu* | pozitívny, s priamym environmentálnym vplyvom, trvalý | | *veľkosť vplyvu* | veľký | | *rozsah vplyvu* | územie PR, ako aj priľahlá časť Národného parku Muránska planina, Chráneného vtáčieho územia Muránska planina – Stolica a Chráneného vtáčieho územia Nízke Tatry | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Navrhovaná PR Homoľa sa prekrýva s vyššie uvedeným územím európskej sústavy chránených území Natura 2000 a spolu s ďalšími územiami Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |